มอบโต้งศึกษาผลกม.ป้องกันเงินหนุนก่อการร้าย
ที่ประชุมครม.มอบ "โต้ง" ศึกษาผลกระทบกฎหมายใหม่ป้องกันสนับสนุนทางการเงินกรณี "ก่อการร้าย"
22 ก.พ. 2555

ที่ประชุมครม.มอบ "โต้ง" ศึกษาผลกระทบกฎหมายใหม่ป้องกันสนับสนุนทางการเงินกรณี "ก่อการร้าย"
นางฐิติมา ฉายแสง รองเลขาธิการนายกรัฐมนตรี รักษาการโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) สัญจร จ.อุดรธานี มีมติมอบหมายให้นายกิตติรัตน์ ณ ระนอง รองนายกรัฐมนตรีและรมว.คลัง พิจารณาผลกระทบที่อาจเกิดขึ้น จากการออกกฎหมายใหม่เพื่อป้องกัน ต่อต้านการสนับสนุนทางการเงินกรณีก่อการร้าย 
นางฐิติมา ระบุว่า ร.ต.อ.เฉลิม อยู่บำรุง รองนายกรัฐมนตรี รายงานให้ครม.รับทราบกรณีองค์กร FATF จัดให้ประเทศไทยอยู่ในกลุ่มประเทศที่เสี่ยงต่อการสนับสนุนทางการเงินกรณีก่อการร้าย ว่า ไทยมีกฎหมายป้องกันและปราบปรามการฟอกเงิน พ.ศ.2542 และมีการเสนอแก้ไขเพิ่มเติมกฎหมาย ปปง.2 ครั้งในปี 2552 และ 2553 
นอกจากนี้ ในเดือนธ.ค.2553 ได้มีการเสนอแก้ไขกฎหมายปปง.พร้อมทั้งเสนอร่างพ.ร.บ.ป้องกันการสนับสนุนทางการเงินเพื่อก่อการร้าย พ.ศ...แต่ยังไม่มีการเสนอให้ครม.ให้ความเห็นชอบ ร.ต.อ.เฉลิม ตั้งคำถามว่า ในเมื่อกฎหมายเหล่านี้มีความจำเป็นเร่งด่วน แต่เหตุใดรัฐบาลสมัยนั้นไม่มีการชี้แจงและผลักดันร่างกฎหมายเข้าสภาฯ